section_heading: Recenzije
paragraph_text: Album je uglavnom zadobio pozitivne kritike. Pišući recenziju albuma za časopis Metal Hammer, Jason Hicks je dodijelio albumu tri i pol zvjezdice od pet; izjavio je kako je produžena flamenco glazbena dionica pri kraju pjesme "Gray Matter Mechanics" mogla potencijalno biti neskladna te je komentirao kako je koncept znanosti koju donosi album "gotovo isti", ali je pohvalio glazbene sposobnosti članova sastava i McShaneove vokale, pogotovo na prvoj pjesmi s albuma - "Proponent for Sentience I – The Conception".<ref>  New Noise je dodijelio albumu četiri od pet zvjezdica te je kritizirao njegovo trajanje od 72 minute, pritom izjavljujući kako su neki dijelovi skladbi ispodprosječni, ali je komentirao kako je album "Allegaeonovo najbolje i najpotpunije djelo do danas". Recenzent je također pohvalio pjesmu "Proponent for Sentience III – The Extermination", izjavljujući kako zvuči "kao prirodni završetak [albuma, što se vidi] iz njenih savršenih melodija i zastrašujućih trenutaka".<ref>